**แนวทางการพัฒนานวัตกรรมการศึกษาด้านนาฏศิลป์พื้นบ้าน**

**เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3**

**โรงเรียนวัดมหาพุทธาราม อำเภอเมือง จังหวัดศรีสะเกษ**

**Guidelines for the development of educational innovations**

**in folk dance To promote range skills for junior high school students**

**Wat Mahabuddharam School, Muang District, Sisaket Province**

นิษฐา บุศบงค์1

จารุวรรณ ส่งเสริม2

พรรณพิลัย ทันตะรี3

**บทคัดย่อ**

บทความวิจัยเรื่องนี้มีวัตถุประสงค์เพื่อศึกษาแนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาตอนต้น โรงเรียนวัดมหาพุทธาราม
อำเภอเมือง จังหวัดศรีสะเกษ ใช้ระเบียบวิธีวิจัยเชิงคุณภาพ (Qualitative Research) และการนำเสนอ
ในรูปแบบพรรณวิเคราะห์ โดยผู้วิจัยศึกษาจากการสัมภาษณ์ผู้เชี่ยวชาญ ผู้รู้ และผู้ที่เกี่ยวข้องกับการสร้างนวัตกรรมการศึกษาด้านนาฏศิลป์พื้นบ้าน การสังเกต และการศึกษาจากแนวคิด ทฤษฎี งานวิจัยที่เกี่ยวข้อง นำไปสู่การวิเคราะห์และสรุปผลเพื่อให้สอดคล้องกับวัตถุประสงค์ในครั้งนี้

 ผลการวิจัยพบว่า แนวทางในการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียนวัดมหาพุทธาราม อำเภอเมือง จังหวัดศรีสะเกษ สามารถจำแนกได้เป็น 2 ส่วน คือ 1. การสร้างสรรค์ทางด้านดนตรี โดยผ่านกระบวนการในการสร้างสรรค์ดนตรีพื้นบ้าน ซึ่งเป็นการคิดค้น การใช้ความคิดสร้างสรรค์และการใช้ประสบการณ์ต่างๆ นำมาประยุกต์ ต่อเติม และทำให้เป็นองค์ประกอบทางด้านตนตรีพื้นบ้านขึ้นมาใหม่ โดยใช้วิธีการทางทฤษฎีดนตรี และการปฏิบัติเครื่องดนตรี ไม่ว่าจะเป็นการแต่งเพลง การแต่งเนื้อร้อง การเรียบเรียงดนตรีต่างๆ รวมถึงการฝึกปฏิบัติดนตรีให้เกิดทักษะที่ชำนาญในผลงานนั่นๆด้วย สิ่งเหล่านี้ล้วนแล้วจะต้องใช้กระบวนการและขั้นตอนที่ถูกต้อง ซึ่งการสร้างสรรค์ดนตรีต่างๆ จะช่วยพัฒนากระบวนการคิดและเสริมสร้างทักษะด้าน การร้อง การบรรเลง การรำ การแสดง ให้ดีขึ้นอีกด้วย และ 2. การสร้างสรรค์ท่ารำเพื่อส่งเสริมทักษะพิสัย โดยผ่านกระบวนการ 7 ขั้นตอน คือ 1. การกำหนดแนวคิด (Design conception) 2. การออกแบบร่าง (Design Visualization) 3. การพัฒนาแบบ (Design development) 4. การประกอบสร้าง (Design construction) 5. การเก็บรายละเอียด (Design Refinement) 6. การนําเสนอผลงาน (Design presentation) และ7. การประเมินผล (Design evaluation) ซึ่งจะไปสู่แนวทางในการสร้างสรรค์เพลง และท่ารำที่จะนำไปสู่การพัฒนาทางด้านทักษะพิสัยของผู้เรียนต่อไป

คำสำคัญ : ทักษะพิสัย, ทักษะปฏิบัติ, นาฏศิลป์พื้นบ้าน, โรงเรียนวัดมหาพุทธาราม

**Abstract**

 The objective of this research article was to study the methodology for the development of innovation in folk dance education. To promote range skills for junior high school students Wat Mahabuddharam School Muang District, Sisaket Province Use qualitative research methodology. And presentation in descriptive form The researcher studied from interviews with experts, knowledgeable people, and people involved in the creation of educational innovations in the field of folk dance, observation and study from concepts, theories, and related research. leading to analysis and conclusions to be consistent with the objectives this time

 The results showed that Guidelines for the development of educational innovations in folk dance To promote range skills for Grade 3 students at Mahabuddharam School, Muang District, Sisaket Province Can be classified into two parts: 1. Creative music. through
the process of creating folk music which is an invention using creativity and using experiences to apply, enhance and make a new element of folk identity using the method of music theory and musical instrument practice whether composing a song composing various music arrangements Including practicing music to create skills that are proficient in that work as well All of these will require the correct processes and procedures. which the creation of various music It will help develop the thinking process and enhance the skills of singing, playing, dancing, and acting better as well. through a 7-step process: 1. Design conception 2. Design Visualization 3. Design development 4. Design construction 5. Design Refinement 6. Design presentation 7. Design evaluation, which will lead to guidelines for creating music. and dance moves that will lead to further development of learners' skills

Keyword : Psychomotor Domain, Skill, folk dance, Mahabuddharam School,

1. **บทนำ**

 กลุ่มสาระการเรียนรู้ศิลปะ สาระนาฏศิลป์ เป็นกลุ่มสาระการเรียนรู้ที่บรรจุอยู่ในหลักสูตรแกนกลาง โดยมุ่งให้ผู้เรียนมีความรู้ความเข้าใจองค์ประกอบนาฏศิลป์ แสดงออกทางนาฏศิลป์อย่างสร้างสรรค์
ใช้นาฏยศัพท์เบื้องต้นทางนาฏศิลป์ วิเคราะห์ วิพากษ์ วิจารณ์ คุณค่านาฏศิลป์ ถ่ายทอดความรู้สึก ความคิดอย่างอิสระ สร้างสรรค์การเคลื่อนไหวในรูปแบบต่างๆ ประยุกต์ใช้นาฏศิลป์ในชีวิตประจำวัน เข้าใจความสัมพันธ์ระหว่างนาฏศิลป์กับประวัติศาสตร์วัฒนธรรม เห็นคุณค่าของนาฏศิลป์ที่เป็นมรดกแห่งวัฒนธรรม ภูมิปัญญาท้องถิ่น ภูมิปัญญาไทยและสากล (กระทรวงศึกษาธิการ, 2552, หน้า 1) มาตรฐานสาระนาฏศิลป์เน้นให้ผู้เรียนเข้าใจ และแสดงออกทางนาฏศิลป์อย่างสร้างสรรค์ วิเคราะห์ วิจารณ์ คุณค่าทางนาฏศิลป์ ถ่ายทอดความรู้สึก ความคิดอิสระ ชื่นชม และประยุกต์ใช้ในชีวิตประจำวัน เข้าใจความสัมพันธ์ระหว่างนาฏศิลป์ประวัติศาสตร์และวัฒนธรรมภูมิปัญญาท้องถิ่น ภูมิปัญญาไทยและสากล (กระทรวงศึกษาธิการ, 2551, หน้า 2-3) โดยการศึกษาทางด้านนาฏศิลป์นั้น นอกจากการศึกษาด้านนาฏศิลป์ไทยตามการศึกษาขั้นพื้นฐานที่ปรากฏอยู่ในหลักสูตร ยังมีการศึกษานาฏศิลป์พื้นบ้านในแต่ละภูมิภาคสอดแทรกเข้ากับหลักสูตรอีกด้วย ซึ่งในภูมิภาคของภาคตะวันออกเฉียงเหนือจะมุ่งเน้นไปยังการสืบทอดและถ่ายทอดกระบวนท่ารำของนาฏศิลป์พื้นบ้านอีสาน อันเป็นมรดกอันเป็นรากเหง้าทางภูมิปัญญาท้องถิ่น ภูมิปัญญาไทย และช่วยธำรงไว้ซึ่งเอกลักษณ์อันเด่นชัดของกลุ่มชาติพันธุ์ในพื้นถิ่นนั้นๆ ได้อย่างชัดเจน ดังที่ จารุวรรณ ธรรมวัตร (2540, หน้า 101) กล่าวว่า การแสดงนาฏศิลป์มีจุดมุ่งหมายเพื่อสร้างความบันเทิง และใช้ประกอบพิธีกรรมต่างๆ ในท้องถิ่น เช่น การฟ้อนผีมดผีเม็ง เป็นการฟ้อนรำเพื่อบูชา ผีปู่ย่า ระบำตารีกีปัส เป็นการร่ายรำเพื่อเฉลิมฉลองในใช้ในงานรื่นเริงต่างๆ ซึ่งพิธีกรรมและความเชื่อ เป็นสิ่งที่สามารถยึดเหนี่ยวจิตใจของคนในท้องถิ่น เปรียบเสมือนกุญแจสำคัญในการแก้ปัญหาต่าง ๆ ที่เกิดขึ้นมากมายในชีวิตประจำวัน ทั้งยังเป็นต้นกำเนิดของศิลปะการแสดงพื้นบ้านหรือนาฏศิลป์พื้นบ้าน อันควรค่าแก่การสืบทอด และอนุรักษ์เป็นมรดกไว้ให้กับชนรุ่นหลัง ด้วยจัดการเรียนรู้บูรณาการผสมผสานกับกลุ่มสาระการเรียนรู้ศิลปะ สาระนาฏศิลป์ที่มุ่งเน้นให้ผู้เรียนเข้าใจความสัมพันธ์ระหว่างนาฏศิลป์ ประวัติศาสตร์ วัฒนธรรม ภูมิปัญญาท้องถิ่น การแสดงออกทางนาฏศิลป์อย่างสร้างสรรค์ ทั้งยังเป็นการส่งเสริมให้ผู้เรียนเกิดทักษะการปฏิบัติ และสุนทรียภาพที่ดีในอนาคต ในการศึกษานาฏศิลป์พื้นบ้านอีสานมุ่งเน้นไปในด้านทักษะการเคลื่อนไหวร่างกายเป็นหลัก กล่าวคือ เป็นการมุ่งเน้นการฝึกทักษะปฏิบัติ
ซึ่งการปฏิบัติและถ่ายทอดกระบวนท่ารำทางนาฏศิลป์พื้นบ้านนั้น มีความจำเป็นที่จะต้องอาศัยการเคลื่อนไหวร่างกายอย่างเป็นธรรมชาติควบคู่กับการเคลื่อนไหวร่างกายอย่างมีแบบแผนเพื่อให้เกิดความรู้ ความเข้าใจถึงลักษณะท่ารำและสามารถปฏิบัติท่ารำได้อย่างถูกต้องสวยงามตามแบบฉบับของชาวอีสาน

 ชาญชัย และพวงเพ็ญ อินทรประวัติ (2532, หน้า 123 – 129) กล่าวว่า การสอนที่เน้นทักษะปฏิบัติ มุ่งหวังให้ผู้เรียนคิดเป็น แก้ปัญหาเป็น และจิตใจที่ดีงาม และทักษะปฏิบัติ ยังเป็นเรื่องที่เกี่ยวข้องกับความคล่องแคล่วในการเคลื่อนไหวทางร่างกาย ความสามารถในการใช้อวัยวะส่วนต่างๆ หรือความสามารถในการทำงานอย่างใดอย่างหนึ่ง พฤติกรรมที่แสดงออกให้ปรากฏว่าผู้เรียนเกิดทักษะ ได้แก่ ความสามารถในการทำ
สิ่งต่าง ๆ ได้อย่างคล่องแคล่ว เช่น การเขียน การวาดภาพ การรำ การพิมพ์ดีด การร้องเพลง การปั้น การออกกำลังกาย หรือกิจกรรมทางพลศึกษา เป็นต้น นอกจากจะสามารถในการทำกิจกรรมได้อย่างคล่องแคล่วแล้ว การที่คนเราสามารถทำงานได้เร็วขึ้น ทำได้ถูกต้องมากขึ้น พิมพ์ผิดพลาดน้อยลงทำได้สวยงามมากขึ้น ก็ถือว่าเป็นผู้มีทักษะปฏิบัติทั้งสิ้น โดย แฮร์โรว์ Harrow, 1972, หน้า 96-99 อ้างถึงใน จริยา อันเบ้า, 2563, หน้า 37-40) ได้จัดลำดับขั้นของการเรียนรู้ทางด้านทักษะ ปฏิบัติไว้ 5 ขั้น โดยเริ่มจากระดับที่ซับซ้อนน้อยไปจนถึงระดับที่มีความซับซ้อนมาก ดังนั้นการกระทำจึงเริ่มจากการเคลื่อนไหวกล้ามเนื้อใหญ่ไปถึงการเคลื่อนไหวกล้ามเนื้อย่อย ลำดับขั้นดังกล่าวได้แก่ การเลียนแบบ การลงมือกระทำตามคำสั่ง การกระทำอย่างถูกต้องสมบูรณ์ และการแสดงออกและการกระทำอย่างเป็นธรรมชาติ

 โรงเรียนวัดมหาพุทธาราม อำเภอเมืองศรีสะเกษ จังหวัดศรีสะเกษ เริ่มก่อตั้งในปี พ.ศ.2502
โดยพระเทพวรมุนี (เสน ปัญญาวชิโร) เป็นสถานศึกษาประเภทโรงเรียนการกุศลของวัดในพระพุทธศาสนา ภายใต้สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ และสำนักงานเขตพื้นที่การศึกษาประถมศึกษาศรีสะเกษ เขต 1 เป็นหน่วยงานสนับสนุน มีการดำเนินการจัดการเรียนการสอนตั้งแต่ระดับชั้นอนุบาลไปจนถึงระดับชั้นมัธยมศึกษาปีที่ 6 บนพื้นฐานของปรัชญา อัตลักษณ์ คำขวัญ สีประจำโรงเรียน และนโยบายการส่งเสริมและพัฒนาผู้เรียน โดยมุ่งเน้นและส่งเสริมเพื่อสร้างนักเรียนให้เป็นผู้มีความรู้ความสามารถทั้งทางด้านวิชาการ และกิจกรรม ตลอดจนมีเจตคติที่ดีต่อศิลปวัฒนธรรมควบคู่กับคุณธรรม
และจริยธรรมอันดีงาม (โรงเรียนวัดมหาพุทธาราม, 2564, หน้า 2-5)

 จากการศึกษาประวัติความเป็นมา ปรัชญา อัตลักษณ์ คำขวัญ สีประจำโรงเรียน และนโยบายการส่งเสริมและพัฒนาผู้เรียนของโรงเรียน และค้นคว้าแนวคิด ทฤษฎี และงานวิจัยเกี่ยวข้องต่าง ๆ ทำให้ผู้วิจัยเกิดแรงบันดาลใจในการศึกษาแนวทางในการสร้างสรรค์ผลงานทางด้านนาฏศิลป์พื้นบ้านอีสาน เพื่อส่งเสริม
การพัฒนาด้านทักษะพิสัยในรายวิชาศิลปะพื้นฐาน สาระนาฏศิลป์ สำหรับนักเรียนระดับชั้นมัธยมศึกษาปีที่ 3 ให้นักเรียนเกิดความรู้ ความเข้าใจ มีทักษะต่อนาฏศิลป์พื้นบ้าน และมีแนวทางในการเรียนรู้ทักษะปฏิบัติ ซึ่งจะสามารถสร้างแรงจูงใจ สร้างทัศนคติที่ดีให้กับผู้เรียน ทำให้ผู้เรียนเกิดความสนุกสนานและเห็นคุณค่าของวัฒนธรรมท้องถิ่น ซึ่งเปิดโอกาสให้ผู้เรียนได้แสดงออกทางด้านนาฏศิลป์ และพัฒนาความคิดสร้างสรรค์ของผู้เรียนในรายวิชานาฏศิลป์รวมไปถึงการอนุรักษ์ และเผยแพร่มรดกทางวัฒนธรรมสู่สาธารณชนสืบไป จากการศึกษาข้างต้นผู้วิจัยจึงได้กำหนดความมุ่งหมายในการค้นคว้าเพื่อศึกษาแนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียน
วัดมหาพุทธารามอำเภอเมือง จังหวัดศรีสะเกษ และเพื่อเป็นแนวทางในการสร้างสรรค์ผลงานทางด้านนาฏศิลป์พื้นบ้านอีสานต่อไป

1. **วัตถุประสงค์ของการวิจัย**

เพื่อศึกษาแนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาตอนต้น โรงเรียนวัดมหาพุทธาราม อำเภอเมือง จังหวัดศรีสะเกษ

1. **แนวคิด ทฤษฎี และงานวิจัยที่เกี่ยวข้อง**

 ผู้วิจัยได้ทำการศึกษาและรวบรวมข้อมูลจากแนวคิด ทฤษฎี และงานวิจัยที่เกี่ยวข้อง เพื่อนำมาเป็นแนวทางในการศึกษาวิเคราะห์ สังเคราะห์ ตลอดจนเป็นแนวทางในการสร้างองค์ความรู้ใหม่ โดยผู้วิจัยได้แบ่งเนื้อหา ดังนี้

 3.1 ทฤษฎีรูปแบบการเรียนการสอนสอนที่เน้นการพัฒนาด้านทักษะพิสัย (Psychomotor Domain)

 3.2 ทฤษฎีสุนทรียศาสตร์

 3.3 แนวคิดของฟ้อนแม่บทอีสาน

 3.4 แนวคิดในการสร้างสรรค์งานทางด้านนาฏศิลป์

 3.5 หลักสูตรแกนกลางการศึกษาขั้นพื้นฐาน กลุ่มสาระการเรียนรู้ศิลปะ คุณภาพของผู้เรียน
และมาตรฐานสาระนาฏศิลป์

 3.6 บริบททั่วไปของที่มาของการแสดง

 จากการศึกษาแนวคิด ทฤษฎี และงานวิจัยที่เกี่ยวข้อง ผู้วิจัยจึงนำมาเป็นแนวทางในการศึกษาวิเคราะห์ สังเคราะห์ ตลอดจนเป็นแนวทางในการสร้างองค์ความรู้ใหม่ เพื่อเป็นแนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียน
วัดมหาพุทธาราม อำเภอเมือง จังหวัดศรีสะเกษ

1. **กรอบแนวคิด**

1. ทฤษฎีรูปแบบการเรียนการสอนสอนที่เน้นการพัฒนาด้านทักษะพิสัย (Psychomotor Domain)

2. ทฤษฎีสุนทรียศาสตร์

3. แนวคิดของฟ้อนแม่บทอีสาน

4. แนวคิดในการสร้างสรรค์งานทางด้านนาฏศิลป์

5. หลักสูตรแกนกลางการศึกษา
ขั้นพื้นฐาน กลุ่มสาระการเรียนรู้ศิลปะ คุณภาพของผู้เรียน
และมาตรฐานสาระนาฏศิลป์

6. บริบททั่วไปของที่มา

ของการแสดง

แนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียนวัดมหาพุทธาราม อำเภอเมือง จังหวัดศรีสะเกษ โดยจำแนกเป็น 2 ส่วน คือ

1. การสร้างสรรค์ทางด้านดนตรี

2. การสร้างสรรค์ท่ารำเพื่อส่งเสริมทักษะพิสัย

แนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับ
ชั้นมัธยมศึกษาปีที่ 3 โรงเรียนวัดมหาพุทธาราม อำเภอเมือง จังหวัดศรีสะเกษ

1. **วิธีดำเนินการวิจัย**

ผู้วิจัยได้ทำการศึกษาค้นคว้าจากแนวคิด ทฤษฎี และงานวิจัยที่เกี่ยวข้อง เช่น ทฤษฎีรูปแบบ
การเรียนการสอนที่เน้นการพัฒนาด้านทักษะพิสัย (Psychomotor Domain), ทฤษฎีสุนทรียศาสตร์, แนวคิดของฟ้อนแม่บทอีสาน, แนวคิดในการสร้างสรรค์งานทางด้านนาฏศิลป์, หลักสูตรแกนกลางการศึกษาขั้นพื้นฐาน กลุ่มสาระการเรียนรู้ศิลปะ คุณภาพของผู้เรียน และมาตรฐานสาระนาฏศิลป์, บริบททั่วไปของที่มาของการแสดงรวมไปถึงการดำเนินการเก็บข้อมูลโดยการสัมภาษณ์คณะผู้บริหารและคณะครูในโรงเรียนผู้รู้ ตลอดจนผู้ทรงคุณวุฒิที่มีส่วนเกี่ยวกับแนวทางในการสร้างนวัตกรรมการศึกษาด้านนาฏศิลป์พื้นบ้าน มีขั้นตอนดังนี้

5.1 ประชากรและกลุ่มตัวอย่าง

 ประชากรที่ใช้ในการวิจัยครั้งนี้ ได้แก่ นักเรียนชั้นมัธยมศึกษาตอนต้น โรงเรียนวัดมหาพุทธาราม อำเภอเมือง จังหวัดศรีสะเกษ จำนวน 330 คน

กลุ่มตัวอย่างในการวิจัย คือ นักเรียนชั้นมัธยมศึกษาปีที่ 3 โรงเรียนวัดมหาพุทธาราม
อำเภอเมือง จังหวัดศรีสะเกษ จำนวนทั้งหมด 25 คน

5.2 เครื่องมือที่ใช้ในการรวบรวมข้อมูล

ในการเก็บรวบรวมข้อมูลการวิจัยครั้งนี้ มีเครื่องมือที่ใช้ในการวิจัย ดังนี้

5.2.1 แบบสัมภาษณ์ (Interview) ประกอบไปด้วยแบบสัมภาษณ์แบบไม่มีโครงสร้าง (Structured Interview) สำหรับคณะผู้บริหารและคณะครูในโรงเรียน ผู้รู้ (Key Information) ตลอดจนผู้ทรงคุณวุฒิ/ผู้เชี่ยวชาญที่มีส่วนเกี่ยวข้องกับการสร้างนวัตกรรมการศึกษาด้านนาฏศิลป์พื้นบ้าน เพื่อศึกษาแนวทางในการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียนวัดมหาพุทธาราม อำเภอเมือง จังหวัดศรีสะเกษ

5.2.2 ศึกษาแนวคิด ทฤษฎี และงานวิจัยที่เกี่ยวข้องเพื่อเป็นแนวทางในการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียน
วัดมหาพุทธาราม อำเภอเมือง จังหวัดศรีสะเกษ

5.2.3 แบบสังเกต (Observation) ประกอบด้วยแบบสังเกตแบบมีส่วนร่วม (Participant Observation) ใช้สังเกตวิธีการ กระบวนการ และองค์ความรู้ต่างๆ เกี่ยวกับการจัดกิจกรรมของผู้ร่วมโครงการวิจัย และแบบสังเกตแบบไม่มีส่วนร่วม (Non-Participant Observation) ใช้สังเกตสภาพสถานการณ์ทั่วไป ได้แก่ การจัดการเรียนสอนและการดำเนินกิจกรรมของนักเรียน การฝึกซ้อม การร่วมสังเกตในการแสดงของนักเรียน

 การสร้างและหาคุณภาพเครื่องมือ ผู้วิจัยได้ดำเนินการดังนี้

1) แบบสัมภาษณ์ แบบสังเกต ตามขั้นตอนดังนี้

 1.1 ศึกษาเอกสารแนวคิด ทฤษฎี และงานวิจัยที่เกี่ยวข้องเพื่อเป็นแนวทาง
ในการสร้างแนวคำถามการสัมภาษณ์ตามกรอบแนวคิด เพื่อสร้างเครื่องมือให้เหมาะสมกับประเด็นที่ศึกษา
แนวทางการสร้างนวัตกรรมการศึกษาด้านนาฏศิลป์พื้นบ้าน

 1.2 นำข้อมูลที่ได้จากการศึกษามาสร้างเครื่องมือต่าง ๆ เป็นฉบับร่างให้ครอบคลุมวัตถุประสงค์ของการวิจัย

 1.3 นำเครื่องมือที่สร้างขึ้นเสนอผู้เชี่ยวชาญเพื่อตรวจสอบความถูกต้อง
และให้ข้อเสนอแนะ

 1.4 นำข้อเสนอแนะมาปรับปรุงแก้ไขเครื่องมือต่าง ๆ ตามข้อเสนอแนะ

 1.5 จัดพิมพ์เครื่องมือฉบับสมบูรณ์ เพื่อใช้ในการเก็บรวบรวมข้อมูลต่อไป

5.3 วิธีดำเนินการวิจัย

5.3.1 จดบันทึก อัดเทป ถอดเทปจาการสัมภาษณ์กลุ่มคณะผู้บริหารและคณะครูในโรงเรียน ผู้รู้ (Key Information) ตลอดจนผู้ทรงคุณวุฒิ/ผู้เชี่ยวชาญที่มีส่วนเกี่ยวข้องกับการสร้างนวัตกรรมการศึกษาด้านนาฏศิลป์พื้นบ้าน

 5.3.2 การเก็บข้อมูลภาคสนาม ทำการเก็บข้อมูลตามโดยใช้ระยะเวลาในการเก็บข้อมูลโดยวิธีการต่างๆ ได้แก่ การสำรวจ การสัมภาษณ์ การสังเกต การสนทนากลุ่ม (Focus Group) จัดขึ้นเพื่อใช้ในการสนทนาแลกเปลี่ยนความคิดเห็นเพื่อให้ได้ข้อมูลตามวัตถุประสงค์ของการวิจัย ประกอบด้วย กลุ่มผู้คณะผู้บริหารและคณะครู ได้แก่ ดร.เสรี แสงลับ นายวสันต์ เพิ่มทรัพย์ นางวงเดือน พรมดี กลุ่มผู้รู้ (Key Information) ได้แก่ นายพงษ์ศักดิ์ โพธิธร กลุ่มผู้ทรงคุณวุฒิ/ผู้เชี่ยวชาญในการสร้างสรรค์งานนาฏศิลป์ ได้แก่ ผศ.ดร.ธรชญา ภูมิจิโรจ นายณัฐดนัย ศรีโท นางกนกอร มูลสาร นายชัยสิทธิ์ พลแก้ว และกลุ่มนักเรียน

 5.3.3 รวบรวมเนื้อหาเกี่ยวกับแนวทางการสร้างนวัตกรรมการศึกษาด้านนาฏศิลป์พื้นบ้าน
ชุด มหาพุทธาราม

5.3.4 ตรวจสอบ แก้ไข ปรับปรุงเรียบร้อยแล้วนำไปพิมพ์เป็นฉบับสมบูรณ์

5.4 การจัดกระทำข้อมูลและการวิเคราะห์ข้อมูล

5.4.1 การจัดกระทำข้อมูล นำข้อมูลที่รวบรวมได้จากเครื่องมือต่าง ๆ ซึ่งประกอบด้วย
การสัมภาษณ์ การศึกษาเอกสารแนวคิด ทฤษฎีที่เกี่ยวข้อง การสนทนากลุ่ม ตรวจสอบความถูกต้องตามประเด็นที่วางไว้ นำข้อมูลมาสังเคราะห์จำแนกหมวดหมู่และประเภท และสรุปข้อมูล

5.4.2 การวิเคราะห์ข้อมูล วิเคราะห์ข้อมูลตามวัตถุประสงค์ของการวิจัย ตรวจสอบความถูกต้องของข้อมูล

5.5 การนำเสนอผลการวิเคราะห์ข้อมูล

ผู้วิจัยนำเสนอผลการวิเคราะห์ข้อมูลในแบบการวิจัยและพัฒนา นำเสนอผลการวิจัยแบบพรรณนาวิเคราะห์

1. **ผลการวิจัย**

ผลการวิจัยตามวัตถุประสงค์ ศึกษาแนวทางการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาตอนต้น โรงเรียนวัดมหาพุทธาราม
อำเภอเมือง จังหวัดศรีสะเกษ ผู้วิจัยได้ศึกษาเอกสารแนวคิด ทฤษฎี ที่เกี่ยวข้อง ได้ผลการวิเคราะห์ข้อมูล
โดยจำแนกเป็น 2 ส่วน คือ 1. การสร้างสรรค์ทางด้านดนตรี และ 2. การสร้างสรรค์ท่ารำเพื่อส่งเสริม
ทักษะพิสัย ดังนี้

 **6.1 การสร้างสรรค์ทางดนตรี**

ผู้วิจัยได้ทำการสัมภาษณ์ และศึกษาเอกสารแนวคิด ทฤษฎี ที่เกี่ยวข้องกับการสร้างสรรค์ทางดนตรี เพื่อเป็นแนวทางการพัฒนานวัตกรรมการศึกษาด้านนาฏศิลป์พื้นบ้าน พบว่า แนวทางในการสร้างสรรค์ดนตรี ผู้วิจัยได้นำประวัติความเป็นมา ปรัชญา อัตลักษณ์ คำขวัญ สีประจำโรงเรียน และนโยบายการส่งเสริมและพัฒนาผู้เรียนของโรงเรียน ผสมผสานกับแนวทางในการสร้างสรรค์ดนตรีพื้นบ้านอีสาน เป็นแนวทางในการสร้างสรรค์ทางด้านดนตรี และนำมาใช้ประกอบท่ารำเพื่อใช้ในการพัฒนาทักษะพิสัยของนักเรียนระดับชั้นมัธยมศึกษาปีที่ 3 โรงเรียนวัดมหาพุทธาราม โดย ภูวไนย ดำเรกศิลป์ และ สุรพล เนสุสินธุ์ (2563, หน้า 143) กล่าวว่า กระบวนการในการสร้างสรรค์ดนตรีพื้นบ้าน ผู้ประพันธ์ในอดีตมีกระบวนการที่ คล้ายกันหลายประการ คือ การสร้างรูปแบบ การประพันธ์ทำนอง การประพันธ์ จังหวะเป็นต้น โดยมีการริเริ่มในการประพันธ์ที่ต่างกัน บ้างก็เริ่มด้วยประพันธ์ทำนอง บ้างก็เริ่มด้วยการกำหนดรูปแบบของลาย โดยคำนึงความเหมาะสมของทำนอง จังหวะและรูปแบบ ที่สอดคล้องกับแนวคิดและแรงบันดาลใจ จึงทำให้เกิดลาย ที่สมบูรณ์แต่ในอดีตนั้นยังไม่ปรากฏระบบโน้ต จึงเป็นบันทึกทำนอง จังหวะและ รูปแบบของลายด้วยวิธีการจำและนำสืบทอดโดยวิธีการปฏิบัติตามผู้บรรเลงการฟัง และการจดจำ เพื่อนำไปบรรเลงในเครื่องดนตรีพื้นบ้านอีสานประเภทต่างๆ



ภาพที่ 1 การสังเกตการส่งเสริมและพัฒนาผู้เรียนด้านนาฏศิลป์

ที่มา นิษฐา บุศบงค์. 2560.

 **6.2 การสร้างสรรค์ท่ารำเพื่อส่งเสริมทักษะพิสัย**

ผู้วิจัยได้ศึกษาเอกสารแนวคิด ทฤษฎี ที่เกี่ยวข้องกับการสร้างสรรค์ท่ารำในรูปแบบนาฏศิลป์พื้นบ้านอีสาน เพื่อเป็นแนวทางการพัฒนานวัตกรรมการศึกษาด้านนาฏศิลป์พื้นบ้าน พบว่า แนวทางในการสร้างสรรค์ท่ารำในรูปแบบนาฏศิลป์พื้นบ้านอีสาน ผู้วิจัยได้นำแนวคิดในการสร้างสรรค์งานนาฏศิลป์ แนวคิดสุนทรียศาสตร์ แนวคิดของฟ้อนแม่บทอีสาน หลักสูตรแกนกลางการศึกษาขั้นพื้นฐาน กลุ่มสาระการเรียนรู้ศิลปะ คุณภาพของผู้เรียนและมาตรฐานสาระนาฏศิลป์ ผสมผสานกับทฤษฎีรูปแบบการเรียนการสอนที่เน้นการพัฒนาด้านทักษะพิสัย (Psychomotor Domain) เป็นแนวทางในการสร้างสรรค์ท่ารำเพื่อส่งเสริมทักษะพิสัยของนักเรียนระดับชั้นมัธยมศึกษาปีที่ 3 โรงเรียนวัดมหาพุทธาราม โดยนำหลักในการสร้างสรรค์งานนาฏศิลป์ 7 ขั้นตอนของ ศาสตราจารย์กิตติคุณ ดร.สุรพล วิรุฬห์รักษ์ คือ 1. การกำหนดแนวคิด (Design conception) 2. การออกแบบร่าง (Design Visualization) 3. การพัฒนาแบบ (Design development) 4. การประกอบสร้าง (Design construction) 5. การเก็บรายละเอียด (Design Refinement) 6. การนําเสนอผลงาน (Design presentation) และ7. การประเมินผล (Design evaluation)(มนฤดี ธาดาอำนวยชัย, ขวัญเรือน กิติวัฒน์ และ ธนามล ธนสถิตย์. 2562, หน้า 77-79) และนำแนวคิดของฟ้อนแม่บทอีสาน มาเป็นแนวทางในการพัฒนาทักษะพิสัย พร้อมกับการสร้างสรรค์นวัตกรรมการศึกษาด้านนาฏศิลป์พื้นบ้าน สำหรับนักเรียนระดับชั้นมัธยมศึกษาปีที่ 3 โรงเรียนวัดมหาพุทธารามต่อไป โดยแนวทางนี้จะไปสู่การพัฒนาทางด้านทักษะพิสัยของผู้เรียน ตามแนวคิดรูปแบบการเรียนการสอนทักษะปฏิบัติของแฮร์โรว์ (Harrow) 5 ขั้น คือ ขั้นการเลียนแบบ ขั้นการลงมือกระทำตามคำสั่ง ขั้นการกระทำอย่างถูกต้องสมบูรณ์ ขั้นการแสดงออก และขั้นการกระทำอย่างเป็นธรรมชาติ เพื่อให้สอดคล้องตามที่หลักสูตรแกนกลางการศึกษาขั้นพื้นฐาน ได้กำหนดคุณภาพของผู้เรียนและมาตรฐานของกลุ่มสาระการเรียนรู้ศิลปะ สาระนาฏศิลป์ มาตรฐานสาระนาฏศิลป์เน้นให้ผู้เรียนเข้าใจ และแสดงออกทางนาฏศิลป์อย่างสร้างสรรค์ วิเคราะห์ วิจารณ์ คุณค่าทางนาฏศิลป์ ถ่ายทอดความรู้สึก ความคิดอิสระ ชื่นชมและประยุกต์ใช้ในชีวิตประจำวัน เข้าใจความสัมพันธ์ระหว่างนาฏศิลป์ประวัติศาสตร์และวัฒนธรรมภูมิปัญญาท้องถิ่น ภูมิปัญญาไทยและสากล (กระทรวงศึกษาธิการ. 2551, หน้า 2-3)

1. **อภิปรายผลการวิจัย**

จากการศึกษาตามวัตถุประสงค์ของการวิจัย คือ เพื่อศึกษาแนวทางการพัฒนานวัตกรรมการศึกษา
ด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียน
วัดมหาพุทธาราม อำเภอเมือง จังหวัดศรีสะเกษ พบว่า แนวทางในการพัฒนานวัตกรรมการศึกษา
ด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียน
วัดมหาพุทธาราม อำเภอเมือง จังหวัดศรีสะเกษ สามารถจำแนกได้เป็น 2 ส่วน คือ 1. การสร้างสรรค์ทางด้านดนตรี และ 2. การสร้างสรรค์ท่ารำเพื่อส่งเสริมทักษะพิสัย ซึ่งจะไปสู่การสร้างสรรค์เพลง และท่ารำที่จะนำไปสู่การพัฒนาทางด้านทักษะพิสัยของผู้เรียน ซึ่งสอดคล้องกับ สุวรรณา ไชยะธน. (2561, หน้า 446) กล่าวไว้ว่า
ทักษะพิสัย (พฤติกรรมด้านกล้ามเนื้อประสาท) เป็นลักษณะพฤติกรรมที่บ่งบอกถึงความสามารถในการปฏิบัติงานได้อย่างคล่องแคล่ว ชำนาญ สามารถแสดงออกมาโดยมีเวลาและคุณภาพของงานเป็นตัวชี้ระดับของทักษะ โดยเริ่มจากพฤติกรรมการรับรู้เป็นการให้ผู้เรียนได้รับรู้หลักการปฏิบัติที่ถูกต้องเป็นการเลือกหาตัวแบบที่สนใจ การกระทำตามแบบเป็นพฤติกรรมที่ผู้เรียนพยายามฝึกตามแบบที่ตนสนใจ และพยายามทำซ้ำเพื่อที่จะให้เกิดทักษะตามแบบที่ตนสนใจ และสุดารัตน์ วัฒนพฤติไพศาล (2562, หน้า 39) กล่าวว่า การฝึกทักษะปฏิบัติด้านนาฏศิลป์ให้ได้ผลก็คือ การฝึกทักษะพื้นฐานในการฝึกหัดนาฏศิลป์ด้วยชุดฝึกปฏิบัติ ซึ่งเป็นสื่อการเรียนการสอนที่ผู้เรียนสามารถเรียนรู้ด้วยตนเองเพราะผู้เรียนจะได้มีโอกาสนำความรู้เกี่ยวกับทักษะพื้นฐานในการฝึกหัดนาฏศิลป์ที่ได้เรียนมาแล้ว มาฝึกให้เกิดความรู้ความเข้าใจ และเกิดความชำนาญให้มากขึ้น ทั้งนี้ยังพัฒนาไปถึงรูปแบบการเรียนการสอนที่สอดคล้องกับทักษะปฏิบัติของแฮร์โรว์ (Harrow) 5 ขั้น
คือ ขั้นการเลียนแบบ ขั้นการลงมือกระทำตามคำสั่ง ขั้นการกระทำอย่างถูกต้องสมบูรณ์ ขั้นการแสดงออก และขั้นการกระทำอย่างเป็นธรรมชาติ ซึ่งในการสร้างสรรค์นวัตกรรมการศึกษาด้านนาฏศิลป์พื้นบ้าน ได้นำแนวคิดแม่บทอีสาน ผสมผสานกับหลักในการสร้างสรรค์งานนาฏศิลป์ 7 ขั้นตอน ของ ศาสตราจารย์กิตติคุณ
ดร.สุรพล วิรุฬห์รักษ์ มีรายละเอียดดังนี้ 1. การกำหนดแนวคิด (Design conception) ผู้วิจัยได้กำหนดแนวคิดจากการนำประวัติความเป็นมา ปรัชญา อัตลักษณ์ คำขวัญ สีประจำโรงเรียน และนโยบายการส่งเสริม
และพัฒนาผู้เรียนของโรงเรียน ผสมผสานกับแนวทางในการสร้างสรรค์ดนตรีพื้นบ้านอีสาน เป็นแนวทางในการสร้างสรรค์ทางด้านดนตรี 2. การออกแบบร่าง (Design Visualization) ผู้วิจัยได้นำแนวคิดจากการสัมภาษณ์ ณัฐดนัย ศรีโท (การสื่อสารส่วนบุคคล, 1 ตุลาคม 2564) กล่าวว่า แนวคิด : การสร้างสรรค์ดนตรีพื้นบ้านหรือการประยุกต์เปลี่ยนแปลงดนตรีพื้นบ้านเป็นสิ่งที่แสดงออกถึงลักษณะของคนที่อยู่ในสังคมนั้น ถ้าหากว่าสิ่งนั่นไม่ว่าจะเป็น ประเพณี วัฒนธรรม ขนบธรรมเนียมยังมีหน้าที่สำคัญอยู่ในสังคมนั้นหรือเป็นตัวอย่างที่ดีงามหรือลักษณะที่เป็นเอกลักษณ์ของท้องถิ่น การสร้างสรรค์ดนตรีพื้นบ้านก็ควรเป็นสิ่งที่ก่อให้เกิดการพัฒนาและการอนุรักษ์ต่อไป กระบวนการ/วิธีการสร้างสรรค์ดนตรี เป็นการคิดค้น การใช้ความคิดสร้างสรรค์และการใช้ประสบการณ์ต่างๆ นำมาประยุกต์ ต่อเติม และทำให้เป็นองค์ประกอบทางด้านตนตรีพื้นบ้านขึ้นมาใหม่ โดยใช้วิธีการทางทฤษฎีดนตรี และการปฏิบัติเครื่องดนตรี ไม่ว่าจะเป็นการแต่งเพลง การแต่งเนื้อร้อง การเรียบเรียงดนตรีต่างๆ รวมถึงการฝึกปฏิบัติดนตรีให้เกิดทักษะที่ชำนาญในผลงานนั่นๆด้วย สิ่งเหล่านี้ล้วนแล้วจะต้องใช้กระบวนการและขั้นตอนที่ถูกต้อง ซึ่งการสร้างสรรค์ดนตรีต่างๆ จะช่วยพัฒนากระบวนการคิดและเสริมสร้างทักษะด้าน การร้อง การบรรเลง การรำ การแสดง ให้ดีขึ้นอีกด้วย ส่วนองค์ประกอบที่สำคัญของดนตรีพื้นบ้านอีสานนั้นขึ้นอยู่กับผู้แสดง ไม่ว่าจะเป็น นักดนตรี นักร้อง นางรำ รวมไปถึงการแต่งการ บทเพลงที่นำมาแสดงต่าง และเทคนิคการแสดงในหลายๆด้าน ซึ่งทั้งหมดต้องผสมผสานกลมกลืนในด้านรูปแบบการสร้างสรรค์ดนตรีพื้นบ้านที่ลงตัวและเหมาะสม มาเป็นแนวทางในการสร้างสรรค์ดนตรี และนำแนวคิดแม่บทอีสาน มาเป็นแนวทางในการสร้างสรรค์ท่ารำ 3. การพัฒนาแบบ (Design development) ผู้วิจัยได้นำข้อมูลที่ได้จากการศึกษามาเป็นแบบร่างในการสร้างสรรค์ทางด้านดนตรี และท่ารำ 4. การประกอบสร้าง (Design construction) ผู้วิจัยนำแนวทางในการสร้างสรรค์ทางด้านดนตรี และท่ารำ เพื่อนำมาพัฒนาเป็นชุดการแสดงต่อไป 5. การเก็บรายละเอียด (Design Refinement) ผู้วิจัยได้กำหนดแนวทางการเก็บรายละเอียดทางด้านดนตรี และท่ารำ คือ ก่อนลงมือปฏิบัติจะต้องผ่านการพิจารณาจากผู้ทรงคุณวุฒิทั้งในด้านดนตรี และท่ารำ เพื่อความเหมาะสมก่อนนำเสนอผลงานการแสดง ทั้งนี้ การกำหนดแนวทางการเก็บรายละเอียดเป็นเพียงแนวทางในการสร้างสรรค์ผลงานต่อไป 6. การนําเสนอผลงาน (Design presentation) จากการศึกษาผู้วิจัยมีการกำหนดแนวทางในการนำเสนอผลงานในรูปแบบออนไลน์ และการประชุมวิชาการระดับชาติและ7. การประเมินผล (Design evaluation) ผู้วิจัยมีการกำหนดแนวทางในการประเมินโดยการสร้างสรรค์ผลงานข้างต้นจะต้องผ่านการพิจารณาจากผู้ทรงคุณวุฒิที่มีความเชี่ยวชาญเกี่ยวกับการพัฒนานวัตกรรมการศึกษาด้านนาฏศิลป์พื้นบ้านทั้งทางด้านดนตรี และท่ารำ และการประเมินความพึงพอใจต่อผลงานข้างต้นต่อไป ทั้งนี้ แนวทางในการสร้างสรรค์งานด้านนาฏศิลป์ทั้ง 7 ขั้นตอน เป็นเพียงแนวทางในการพัฒนานวัตกรรมการศึกษาด้านนาฏศิลป์พื้นบ้าน เพื่อส่งเสริมทักษะพิสัยสำหรับนักเรียนระดับชั้นมัธยมศึกษาปีที่ 3 โรงเรียนวัดมหาพุทธาราม อำเภอเมือง จังหวัดศรีสะเกษ เพื่อให้เกิดเอกลักษณ์ต่อไป

 **8. ข้อเสนอแนะการวิจัย**

8.1 ควรมีการศึกษาในเรื่องการสร้างสรรค์ผลงานทางด้านนาฏศิลป์ในรูปแบบการศึกษาในระดับ
ชั้นมัธยมศึกษาตอนต้นของโรงเรียนในเขตพื้นที่จังหวัดศรีสะเกษ เพื่อสร้างอัตลักษณ์ให้กับโรงเรียนต่อไป

 8.2 ควรมีการศึกษาแนวทางในการสร้างสรรค์ผลงานทางด้านนาฏศิลป์ เพื่อการเข้าร่วมกิจกรรมการแข่งขันศิลปหัตถกรรมในระดับเขตพื้นที่ของจังหวัดต่างๆ เพื่อเป็นประโยชน์ต่อในวงการการศึกษาในอนาคตได้

 **9. บรรณานุกรม**

กระทรวงศึกษาธิการ. (2551). *หลักสูตรแกนกลางการศึกษาขั้นพื้นฐานพุทธศักราช 2551*. กรุงเทพฯ: ชุมนุม

 สหกรณ์การเกษตรแห่งประเทศไทย.

กระทรวงศึกษาธิการ. (2552). สำนักวิชาการและมาตรฐานการศึกษาสำนักงานคณะกรรมการการศึกษาขั้น

 พื้นฐานพุทธศักราช2521. ตัวชี้วัดและสาระการเรียนรู้แกนกลาง.

จารุวรรณ ธรรมวัตร. (2540). ภูมิปัญญาหมอลำเอก : ความรุ่งโรจน์ของอดีตกับปัญหาของหมอลำปัจจุบัน.

 กรุงเทพฯ: ฐานข้อมูลโครงสร้างพื้นฐานภาครัฐด้านวิทยาศาสตร์และเทคโนโลยี

 กระทรวงวิทยาศาสตร์และเทคโนโลยี.

จริยา อันเบ้า. (2563). การพัฒนากิจกรรมการเรียนรู้ทักษะปฏิบัติฟ้อนออนซอนสาดบ้านแพง สำหรับนักเรียน

 ระดับมัธยมศึกษาปีที่ 3 ตามแนวคิดของแฮร์โรว์. ปริญญาครุศาสตร์มหาบัณฑิต สาขาวิชาหลักสูตร

 และการสอน มหาวิทยาลัยราชภัฏมหาสารคาม. มหาสารคาม

ชาญชัย และพวงเพ็ญ อินทรประวัติ. (2532). รูปแบบการสอน. พิมพ์ครั้งที่ 2. สงขลา: มหาวิทยาลัย

 ศรีนครินทร์วิโรฒ สงขลา.

ปิ่นเกศ วัชรปาน. (2559). *การสร้างสรรค์ผลงานนาฏศิลป์*. คณะครุศาสตร์ มหาวิทยาลัยราชภัฏอุดรธานี.

ภูวไนย ดำเรกศิลป์ และ สุรพล เนสุสินธุ์ (2563). แนวคิดและกระบวนการสร้างสรรค์ลายดนตรีพื้นบ้านอีสาน.

 *วารสารศิลปกรรมศาสตร์ มหาวิทยาลัยขอนแก่น*. ปีที่ 12 ฉบับที่ 2 (กรกฎาคม-ธันวาคม 2563),

 หน้า 127-144.

มนฤดี ธาดาอำนวยชัย, ขวัญเรือน กิติวัฒน์ และ ธนามล ธนสถิตย์. (2562). กระบวนการสร้างสรรค์โดยเรื่อง

 เล่าข้ามสื่อจากบทพระราชนิพนธ์สู่ภาพยนตร์สั้นเรื่อง “สายไปเสียแล้ว”. *วารสารนิเทศสยาม*

 *ปริทัศน์*. ปีที่ 18 ฉบับที่ 24 (มกราคม-มิถุนายน 2562), 73-91.

โรงเรียนวัดมหาพุทธาราม. (2564). แผนปฏิบัติการโรงเรียนวัดมหาพุทธาราม ประจำปีการศึกษา 2564.

 โรงเรียนวัดมหาพุทธาราม จังหวัดศรีสะเกษ.

สุดารัตน์ วัฒนพฤติไพศาล (2562). การพัฒนาชุดฝึกปฏิบัตินาฏศิลป์ตามหลักสูตรแกนกลางการศึกษาขั้น

 พื้นฐาน พุทธศักราช 2551 เพื่อพัฒนาการเรียนรู้สำหรับนักเรียนชั้นมัธยมศึกษาปีที่ 6 โรงเรียน

 อนุบาลจุมพลพิสัย. *วารสารบัณฑิตวิทยาลัยรำไพพรรณี.* ปีที่ 2 ฉบับที่ 2 (กรกฎาคม-ธันวาคม

 2562), หน้า 37-45.

สุวรรณา ไชยะธน. (2561). การพัฒนาทักษะชีวิตด้านทักษะพิสัยของเด็กปฐมวัยโดยใช้กิจกรรมการเล่านิทาน

 พื้นบ้าน ประกอบหุ่นที่ทำจากวัสดุในท้องถิ่น. *Veridian E-Journal, Silpakorn University ฉบับ*

 *ภาษาไทย สาขามนุษยศาสตร์ สังคมศาสตร์ และศิลปะ*. ปีที่ 11,ฉบับที่ 3 (เดือนกันยายน – ธันวาคม

 2561): หน้า 443-458